Avtomobil old oynasi muzlab qolganida uni qanday tozalash mumkin?

Tashqari qanchalik sovuq bo‘lmasin, yo‘lga chiqishga qanchalik shoshilmang muzlagan old oynani tozalash birinchi galda qilinadigan ish bo‘lishi kerak. Gap shundaki, oynalari muzlagan mashinani haydash xavfli. Old oynadagi muz ko‘rish qobiliyatini buzadi va bu baxtsiz hodisaga olib kelishi mumkin, shuning uchun keyinchalik mashinani ta’mirlashga vaqt va pul sarflagandan ko‘ra, oynalarni tozalashga erinmagan ma’qul.

 Oynani qizdirish
Hozirda ko‘plab zamonaviy avtomobillar zavoddan oyna isitish kabi foydali funksiya bilan ishlab chiqarilmoqda. Gap old oynaning butun maydonini isitish haqida ketganda bu muzdan tozalash uchun foydali va qulay yechim bo‘la oladi. Bu mashina oynasidagi muzni tez va ortiqcha harakatlarsiz eritish imkonini beradi.
Salon pechkasi
Agar hamma mashinalarda oyna qizdirish funksiyasi bo‘lmasa, har bir mashinaning, albatta, pechkasi bor. Dvigatelni ishga tushiring, pechkani yoqing va havo oqimini ko‘rishga to‘sqinlik qilayotgan muzlagan old oynaga yo‘naltiring. Bu holatda bir nechta nyuanslar mavjud. Birinchidan, dvigatel qizib, issiq havo chiqarishi uchun vaqt kerak. Ikkinchidan, pechkani maksimal darajada yoqmang va oynalarni minimal darajada qizdiring. Uchinchidan, iliq havo ta’minotini asta-sekin oshiring - haroratning keskin o‘zgarishi tufayli muzlagan old oyna issiq havo oqimiga bardosh bera olmay, yorilishlarga olib kelishi mumkin.
Aralashmalar

Avtomobil do‘konlari old oynadagi muzni eritish uchun turli xil suyuqliklar va spreylarning keng assortimentini taklif qiladi. Ammo yaqin atrofda bunday kimyoviy vositani sotib oladigan joy bo‘lmasa, uni o‘zingiz tayyorlashingiz mumkin. Avtomobil oynasidagi muzni eritishga yordam beradigan samarali vosita suv va tuz aralashmasidir (eritmani kuchliroq qilgan ma’qul, avval oz miqdorda qo‘llab ko‘ring, korpus va oyna tozalagichlarga tushmasligiga ishonch hosil qiling), suv va spirt (2 hissa spirt va 1 hissa suv), yanada yaxshi samara berishi uchun bir tomchi oddiy idish yuvish vositasi yoki suv va sirka (3 hissa sirka va 1 hissa suv) qo‘shish mumkin – agar mashinangizni avtoturargohga qo‘yishdan oldin oxirgi aytilgan aralashma bilan oynalarni artsangiz, samarasi yaxshiroq seziladi.
Noldan past haroratlarda foydalanish uchun mo‘ljallangan avtomobil oynasini yuvish vositasi muzlagan old oynaga purkashingiz mumkin. Aytgancha, old oynani yuvish uchun idishga spirtli suyuqlik qo‘shish ham mumkin - bu aralashmaning samaradorligini oshiradi va mashinaning muzlagan old oynasini ertishga yordam beradi.
Oynalarni muzlashdan saqlash yo‘llari

Old oynadagi muzni eritgandan ko‘ra uning shu holga kelmasligiga yo‘l qo‘ymaslik osonroq. Buning uchun mashinani avtoturargohga qo‘yishdan oldin bir necha tavsiyalarga amal qilish lozim:
Oynalar muzlaganda nima qilmaslik kerak?
Yo‘lga chiqishga shoshib turgan bo‘lsangiz ham, mashinangizning old oynalari muzlab qolgan bo‘lsa, hech qachon quyidagi amallarni bajarmang: